 Mbeki Mwalimu : Mbeki Mwalimu jẹ òṣèré ará Kenya, olùdásílẹ àti olùdarí tí ó ju ọdún mẹwá lọ nínú eré ìtàgé àti ìrírí TV. Ó bẹrẹ iṣẹ rẹ ní ibi ìṣeré ti Kenya ní ọdún 2004 ní Mbalamwezi Players ṣaájú kí ó darapọ mọ Festival Of Creative Arts FCA ní ọdún 2007 àti pé láti ìgbà náà, ó ti di orúkọ tí a mọ mó ọ gẹgẹ bí òsèré orí ìtàgé àti eré oníse, olùṣàkóso ìṣelọpọ, olùdarí eré orí ìtàgé àti olùdásílẹ.Ò jẹ olókìkí fún àwọn eré orí ìtàgé làárín FCA àti fún ipa rẹ gẹgẹ bí Zoe Mackenzie nínú eré Swahili telenovela Selina ní ọdún 2018 lórí Maisha Magic àti pé ó tún se ìfihàn nínú eré Sincerely Daisy, èyítí ó ṣe àfihàn lórí Netflix ní Ọjọ kẹsán Oṣù Kẹwá , Ọdún 2020.Ó ti ṣiṣẹ bí olùgbékalẹ èto TV ní Kenya Broadcasting Corporation tí ó sì jẹ olóòtú èto Good Morning Kenya àti The Ultimate Choir .Ó bẹrẹ ìpìlẹ aṣọ ìtàgé rẹ Padà sí ìpìlẹ ní ọdún 2018, pẹlú èrò láti kópa nínú ìdàgbà sókè ìgbésí ayé eré orí ìtàgé ní Kenya.Ó tún jẹ ọmọ ẹgbẹ ìgbìmọ kan ní Kenya Actors Guild KAG.Ó bẹrẹ The Mbeki Mwalimu Initiative TMI, ìpìlẹ kan tí ó gbèrò láti yí ìgbésí ayé àwọn ọmọ tó nílò ìrànlọwọ nípasẹ ìpèse ohun èlò àti ìmọràn.Ó gba ààmì ẹyẹ Olùdarí eré orí ìtàgé tí ó dára jùlọ ní ọdún 2018 - Ààmì Ẹyẹ Sanaa. 